Kommissionens beslutning

af 18. april 2001

om medlemsstaternes forlængelse af fristen for midlertidige godkendelser af de nye aktive stoffer flupyrsulfuron-methyl, carfentrazon-ethyl, famoxadon, prosulfuron, isoxaflutol, flurtamon, ethoxysulfuron, Paecilomyces fumosoroseus og cyclanilid

(meddelt under nummer K(2001) 1090)

(EØS-relevant tekst)

(2001/315/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2000/80/EF(2), særlig artikel 8, stk. 1, fjerde led, og

ud fra følgende betragtninger:

(1) Ifølge direktiv 91/414/EØF (i det følgende benævnt "direktivet") skal der opstilles en EF-liste over aktive stoffer, som må iblandes plantebeskyttelsesmidler.

(2) Du Pont de Nemours forelagde den 26. oktober 1995 de franske myndigheder et dossier om det nye aktive stof flupyrsulfuron-methyl.

(3) FMC Europe N.V. forelagde den 14. februar 1996 de franske myndigheder et dossier om det nye aktive stof carfentrazon-ethyl.

(4) Du Pont de Nemours forelagde den 2. oktober 1996 de franske myndigheder et dossier om de nye aktive stof famoxadon.

(5) Novartis forelagde den 14. maj 1995 de franske myndigheder et dossier om det nye aktive stof prosulfuron.

(6) Rhône-Poulenc forelagde den 6. marts 1996 de nederlandske myndigheder et dossier om det nye aktive stof isoxaflutol.

(7) Rhône-Poulenc forelagde den 15. februar 1994 de franske myndigheder et dossier om det nye aktive stof flurtamon.

(8) AgrEvo forelagde den 3. juli 1996 de italienske myndigheder et dossier om det nye aktive stof ethoxysulfuron.

(9) Thermo Trilogy Corporation forelagde den 18. maj 1994 de belgiske myndigheder et dossier om det nye aktive stof Paecilomyces fumosoroseus.

(10) Rhône-Poulenc Agrochimie SA forelagde den 27. marts 1996 de græske myndigheder et dossier om det nye aktive stof cyclanilid.

(11) I henhold til direktivets artikel 6, stk. 3, bekræftede Kommissionen ved beslutning 97/164/EF(3), at det dossier, der er forelagt for flupyrsulfuron-methyl, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(12) I henhold til direktivets artikel 6, stk. 3, bekræftede Kommissionen ved beslutning 97/362/EF(4), at det dossier, der er forelagt for carfentrazon-ethyl, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(13) I henhold til direktivets artikel 6, stk. 3, bekræftede Kommissionen ved beslutning 97/591/EF(5), at det dossier, der er forelagt for famoxadon, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(14) I henhold til direktivets artikel 6, stk. 3, bekræftede Kommissionen ved beslutning 97/137/EF(6), at det dossier, der er forelagt for prosulfuron, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(15) I henhold til direktivets artikel 6, stk. 3, bekræftede Kommissionen ved beslutning 96/524/EF(7), at det dossier, der er forelagt for isoxaflutol, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(16) I henhold til direktivets artikel 6, stk. 3, bekræftede Kommissionen ved beslutning 96/341/EF(8), at det dossier, der er forelagt for flurtomon, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(17) I henhold til direktivets artikel 6, stk. 3, bekræftede Kommissionen ved beslutning 97/591/EF, at det dossier, der er forelagt for ethoxysulfuron, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(18) I henhold til direktivets artikel 6, stk. 3, bekræftede Kommissionen ved beslutning 97/164/EF, at det dossier, der er forelagt for Paecilomyces fumosoroseus, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(19) I henhold til direktivets artikel 6, stk. 3, bekræftede Kommissionen ved beslutning 97/137/EF, at det dossier, der er forelagt for cyclanilid, kan anses for principielt at opfylde data- og informationskravene i bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(20) Bekræftelsen er nødvendig, for at der kan foretages en grundig behandling af dossiererne, og for at medlemsstaterne foreløbigt kan godkende plantebeskyttelsesmidler, der indeholder de aktive stoffer, for en periode på mindst tre år, samtidig med at betingelserne i direktivets artikel 8, stk. 1, navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes.

(21) For flupyrsulfuron-methyl er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 2. december 1997 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(22) For carfentrazon-ethyl er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 14. maj 1998 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(23) For famoxadon er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 5. august 1998 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(24) For prosulfuron er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 18. januar 1999 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(25) For isoxaflutol er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Nederlandene, der er udpeget til rapporterende medlemsstat, forelagde den 26. februar 1997 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(26) For flurtamon er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, og de anvendelser, der er foreslået af ansøgeren. Frankrig, der er udpeget til rapporterende medlemsstat, forelagde den 21. maj 1997 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(27) For ethoxysulfuron er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Italien, der er udpeget til rapporterende medlemsstat, forelagde den 20. maj 1998 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(28) For Paecilomyces fumosoroseus er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Belgien, der er udpeget til rapporterende medlemsstat, forelagde den 9. december 1997 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(29) For cyclanilid er virkningerne på menneskers sundhed og miljøet ved at blive vurderet i henhold til direktivets artikel 6, stk. 2 og 4, for de anvendelser, der er foreslået af ansøgeren. Grækenland, der er udpeget til rapporterende medlemsstat, forelagde den 11. februar 1998 Kommissionen den pågældende vurderingsrapport. Rapporten er ved at blive gennemgået af medlemsstaterne og Kommissionen inden for rammerne af Den Stående Komité for Plantesundhed og arbejdsgrupper herunder.

(30) Det vil ikke være muligt at afslutte evalueringen af dossiererne inden tre år efter vedtagelsen af ovennævnte beslutninger om, at dossiererne er fuldstændige, idet gennemgangen af dossiererne, efter at de rapporterende medlemsstater har forelagt vurderingsrapporterne, har varet længere end tre år.

(31) Medlemsstaterne bør kunne forlænge de midlertidige godkendelser af plantebeskyttelsesmidler, der indeholder disse aktive stoffer, for en periode på 12 måneder i overensstemmelse med direktivets artikel 8, så undersøgelsen af dossiererne kan fortsætte. Det forventes, at evalueringen kan afsluttes og der kan træffes beslutning om eventuel optagelse af de pågældende aktive stoffer i bilag I inden for 12 måneder.

(32) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Medlemsstaterne kan forlænge midlertidige godkendelser af plantebeskyttelsesmidler, der indeholder flupyrsulfuron-methyl, carfentrazon-ethyl, famoxadon, prosulfuron, isoxaflutol, flurtamon, ethoxysulfuron, Paecilomyces fumosoroseus og cyclanilid for en periode på højst 12 måneder fra datoen for denne beslutnings vedtagelse.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. april 2001.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EFT L 309 af 9.12.2000, s. 14.

(3) EFT L 64 af 5.3.1997, s. 17.

(4) EFT L 152 af 11.6.1997, s. 31.

(5) EFT L 239 af 30.8.1997, s. 48.

(6) EFT L 52 af 22.2.1997, s. 20.

(7) EFT L 220 af 30.8.1996, s. 27.

(8) EFT L 130 af 31.5.1996, s. 20.